Вальжына Цярэшчанка — Вікіпэдыя

# Вальжына Цярэшчанка

### Зьвесткі зь Вікіпэдыі — вольнай энцыкляпэдыі.

Вальжы́на Цярэ́шчанка, Во́льга Цярэ́шчанка — беларуская бард-сьпявачка.

## [рэдагаваць] Біяграфія

Нарадзілася на Гарадзеншчыне, у вёсцы Лушчыкі Воранаўскага раёну. Сям'я пераехала на Гомельшчыну, калі Вользе было шэсьць гадоў. Стала жыве ў Гомелі. Каталічка. Скончыла музычнае аддзяленьне Гомельскай пэдвучэльні. У 1980-х сьпявала ў народным фальклёрным гурце Гомельскай пэдвучэльні “Пралескі”. Ляўрэат Першага фэстывалю аўтарскай песьні ў Беларусі. Двойчы брала ўдзел у фэстывалі беларускай музыкі ў Польшчы “Басовішча”. Настаўніца музыкі і сьпеваў ў Гомельскай беларуска-славянскай гімназіі імя Івана Мележа. Студэнтка філялягічнага факультэту ГДУ імя Францішка Скарыны.

## [рэдагаваць] Творчасьць

Музыка “талакоўскага прызыву”. Валодае прыгожым моцным голасам, сьпявае на вершы Сыса, Гаруна, Геніюш, Жылкі ды іншых беларускіх паэтаў.

У 2003 годзе ў Гомелі выйшаў яе кампакт “Хтось крануўся крылаў”. У альбоме, які ўтрымлівае цэлых 35 трэкаў, пераважна песьні на вершы забароненых і паўзабароненых у БССР паэтаў (Алесь Гарун, Ларыса Геніюш ды іншыя). На дыск увайшло ці ня ўсё самае найлепшае зь яе канцэртнага рэпэртуару. Апроч песьняў на вершы беларускіх паэтаў на альбоме значную частку займаюць народныя калядныя сьпевы.

Найбольш вядомыя песьні:

- “...Запяі мне песьню...”
- Падымайся, ты жывы
- Гарэла сосна
- Тацяне Сапач
- Жаданьне
- Гэй, саколе
- Трызненьне
- Край мой родны
- Абба-Ойча
- Мы — паэты
- Раманс аб растраляным каханьні
- Беларусь

## [рэдагаваць] Вонкавыя спасылкі

- Афіцыйная старонка
- Схаваныя магчымасьці культуры — кампазытарка і сьпявачка Вольга Цярэшчанка

Атрымана з «http://be-x-old.wikipedia.org../../../%D0%B2/%D0%B0/%D0%BB/%D0%92%D0%B0%D0%BB%D1%8C%D0%B6%D1%8B%D0%BD%D0%B0_%D0%A6%D1%8F%D1%80%D1%8D%D1%88%D1%87%D0%B0%D0%BD%D0%BA%D0%B0_5173.html»

Катэгорыя: Беларускія сьпевакі і сьпявачкі

##### Views

- Артыкул
- Гутаркі
- Бягучая вэрсія

##### Пошук